આ પ્રશ્ર્નમાં જ વામપંથી હિંસાના ષડયંત્રનો ઘટસ્ફોટ થાય છે. વિશેષ કરીને વનવાસી ક્ષેત્રોમાં કોંગ્રેસી શાસનકાળમાં પાંગરેલી નક્સલી હિંસા મોદી સરકારની વ્યૂહાત્મક નીતિને કારણે હવે મૃત:પ્રાય બની રહી છે. આદિવાસી ક્ષેત્રોમાં મૃત:પ્રાય થઈ રહેલી નક્સલી હિંસાની આ વિષવેલને હવે નગરોમાં લઈ જવાનું ષડયંત્ર વામપંથી ગેંગ દ્વારા હાથ ધરવામાં આવ્યું છે. એક જાતિવિશેષના લોકોને મહિનાઓ સુધી ઉશ્કેરીને વર્ગ-વિગ્રહના ષડયંત્ર માટે ભીમા-કોરેગાવમાં એકત્રિત કરવામાં આવ્યા હતા. આ ઉશ્કેરણી-હિંસા પાછળ કથિત ‘કલા’ઉપાસકો સુધીર ઢવળે, આતંકી સમર્થક ઉમર ખાલીદ, માઓવાદી હિંસાના સમર્થન માટે જેલ ભોગવી ચૂકેલા તુષાર કાંતિ ભટ્ટાચાર્ય, માઓવાદી સમર્થક શોમા સેન, આંબેડકરી અગ્રણી પ્રકાશ આંબેડકર, નક્સલી હિંસા માટે જેલવાસ ભોગવી ચૂકેલા ‘કથિત’ સામાજિક કાર્યકર રોના વેલ્સન જેવા લોકો હતા તે તપાસમાં સિદ્ધ થયું હોવાથી આમાંના ઘણાની ધરપકડ પણ કરવામાં આવી છે.